Nr. C 159/14 De Europæiske Fællesskabers Tidende 29. 6. 81 
Udtalelse om forslag til Rådets direktiv om anvendelse af internationale normer for 
sikkerhed for skibsfarten og forebyggelse af forurening, for så vidt angår skibe, der 
anløber Fællesskabets havne 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 192 af 30. juli 1980, side 8. 
A. UDTALELSENS JURIDISKE GRUNDLAG 
Rådet besluttede den 11. juli 1980 i medfør af artikel 43 i traktaten om oprettelse af Det 
europæiske økonomiske Fællesskab at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 186. plenarforsamling, afholdt i 
Bruxelles, den 25. og 26. marts 1981 sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
84, stk. 2, 
under henvisning til anmodning af 11. juli 1980 fra 
Rådet for De europæiske Fællesskaber om Udvalgets 
udtalelse om forslag til Rådets direktiv om anven­
delse af internationale normer for sikkerhed for 
skibsfarten og forebyggelse af forurening, for så vidt 
angår skibe, der anløber Fællesskabets havne(}) og 
om forslag til Rådets afgørelse om indførelse af et 
informationssystem i Fællesskabet til forebyggelse og 
bekæmpelse af forurening af havet med carbon-
hydrider(2), 
under henvisning til beslutning truffet af dets for­
mand den 21. august 1980 om at pålægge afdelingen 
for transport og kommunikation at udarbejde udta­
lelse og beretning om direktivforlaget (forretningsor­
denens artikel 22), 
under henvisning til udtalelse vedtaget af afdelingen 
på mødet den 14. januar 1981, 
under henvisning til beretning aflagt af ordføreren, 
Bonety, 
C) EFT nr. C 192 af 30. 7. 1980, s. 8. 
(2) EFT nr. C 200 af 6. 8. 1980. s. 2. under henvisning til forhandlingerne på den 186. ple­
narforsamling den 25. og 26. marts 1981, mødet den 
25. marts 1981, og 
ud fra følgende betragtninger: 
Foranstaltninger til forebyggelse og bekæmpelse af 
havforureningen, specielt med carbonhydrider, må 
nødvendigvis træffes på EF-plan, hvis de skal være 
effektive; 
det er en vigtig faktor i en sådan forebyggende 
aktion, at medlemsstaterne rent faktisk anvender de 
internationale normer for sikkerhed for skibsfarten 
og forebyggelse af forurening, for så vidt angår skibe, 
der anløber Fællesskabets havne, og samtidig undgås 
konkurrenceforvridninger; 
identifikationen af skibe, der ikke opfylder normer­
ne, samt inspektionen af disse skibe og afhjælpnin­
gen af deres mangler er en elementær, forebyggende 
foranstaltning, der bør ses i sammenhæng med alle 
problemets øvrige aspekter, dvs. skibsbygningstek-
nik, søfartsregler og kontrollen med disses overhol­
delse osv.; 
overholdelsen af Kommissionens direktivforslag for­
udsætter, at medlemsstaterne styrker de ansvarlige 
myndigheders kontrol- og inspektionsmidler; 
de dele af befolkningen, som er blevet hårdt ramt af 
skibsfartsulykker og den deraf følgende hav- og kyst-
29. 6. 81 De Europæiske Fællesskabers Tidende Nr. C 159/15 
forurening, vil i det foreliggende direktivforslag 
kunne finde et bevis på, at EF er bevidst om sit 
ansvar og om nødvendigheden af en samordnet ind­
sats på EF-plan — 
med 68 stemmer for, 1 stemme imod, mens 30 undlod 
at stemme 
VEDTAGET FØLGENDE UDTALELSE 
1. Udvalget godkender målsætningerne i og prin­
cippet bag direktivforslaget om anvendelse af inter­
nationale normer for sikkerhed for skibsfarten og 
forebyggelse af forurening, for så vidt angår skibe, 
der anløber Fællesskabets havne, men fremsætter 
nedennævnte bemærkninger og forslag, som har til 
formål at gøre de af Kommissionen foreslåede foran­
staltninger mere virkningsfulde. 
2. Generelle bemærkninger 
2.1. I sin initiativudtalelse fra april 1979 om EFs 
søfartspolitik (»Bekvemmelighedsflag«) udtrykte 
Det økonomiske og sociale Udvalg ønske om, at der 
indførtes et EF-system for teknisk kontrol med skibes 
og skibsfartens sikkerhed. 
2.2. Direktivforslaget er et skridt i denne retning, 
idet man nok holder fast ved udarbejdelsen af inter­
nationale normer inden for rammerne af IMCO, men 
samtidig bringes anvendelsen af disse normer op på 
EF-plan, derved at flagstaternes kontrol suppleres 
med en kontrol fra havnestaternes side, for hvilken 
der skal gælde ens regler for samtlige medlemssta­
ter. 
2.3. Udvalget håber, at direktivet får en så tilpas 
systematisk og samordnet karakter, at fænomenet 
»bekvemmelighedsflag«, som man tog afstand fra i 
ovennævnte udtalelse, ikke får følgeskab af »be-
kvemmelighedshavne«, som ville undergrave selve 
princippet bag direktivforslaget. 
2.4. Udvalget udtrykker kraftigt ønske om, at alle 
medlemsstater og ansøgerlande hurtigst muligt tager 
skridt til at ratificere samtlige de internationale kon­
ventioner, der er omtalt i direktivforslaget. 
2.5. Udvalget bemærker i øvrigt, at konventionen 
fra 1974 om sikkerhed for menneskeliv på søen ikke 
vedrører skibe med en tonnage på under 500 brt. 
Udvalget finder det særdeles ønskeligt, at Kommis­
sionen går i gang med at udarbejde en kodeks med 
sikkerhedsnormer for sådanne skibe, som skal være 
gældende i samtlige medlemsstater. 3. Særlige bemærkninger 
3.1. Direktivets an vendelse (artikel 2) 
3.1.1. Den forebyggelse, som tilstræbes med direk­
tivforslaget, vil efter Udvalgets opfattelse blive så 
meget des mere effektiv, hvis havnemyndighedernes 
kontrol er systematisk. 
3.1.2. Alle skibe, som anløber Fællesskabets havne, 
må således — uanset under hvilket flag, de er regi­
streret, og uanset om deres oprindelsesland har 
undertegnet eller ratificeret de internationale kon­
ventioner og protokoller om sikkerhedsnormer — gå 
ud fra, at havnemyndighederne vil kontrollere, om 
de opfylder de pågældende normer. 
3.1.3. For at undgå enhver fremtidig risiko for fejl­
fortolkninger udtrykker Udvalget ønske om, at ud­
trykket »relevante konventioner« bliver præciseret 
nærmere, specielt hvad angår de undtagelsesbestem­
melser, som er indeholdt i visse internationale instru­
menter. 
3.2. Erklæring afgivet afskibet (artikel 4) 
3.2.1. Efter Udvalgets opfattelse kan artikel 4 resul­
tere i, at der bliver forskelle mellem de enkelte med­
lemsstaters lovgivning. 
3.2.2. Baggrunden for denne kritik er, at det er op 
til medlemsstaterne selv at tage stilling til: 
— om erklæringen skal afgives »med passende mel­
lemrum«, når skibet ofte anløber samme havn, 
— om erklæringen kun skal afgives én gang, såfremt 
skibet anløber flere EF-havne under samme rej­
se. 
3.2.3. Det bør derfor efter Udvalgets mening præci­
seres, at engangserklæringen skal afgives i den første 
havn, såfremt skibet lægger an mange gange i for­
skellige havne i den samme medlemsstat. 
3.2.4. Udvalget foreslår, at der kræves en yderligere 
erklæring i tilfælde af, at der skiftes besætning eller i 
tilfælde af havari i en EF-havn eller' inden for Fæl­
lesskabets søterritorium. 
3.2.5. For at styrke viljen til, at man i alle medlems­
stater når frem til en systematisk kontrol, foreslår 
Udvalget artikel 4, stk. 3, affattet således: 
»Af hensyn til sikkerhed for skibsfarten og fore­
byggelse af forurening skal de i stk. 1 omtalte 
dokumenter undersøges af de kompetente myndig­
heder ombord på skibet.« 
Nr. C 159/16 De Europæiske Fællesskabers Tidende 29. 6. 81 
3.3. Pligt til at afhjælpe manglerne på skibet, hvor 
de internationale nonner ikke er iagttaget (arti­
kel 7) 
3.3.1. Opmærksomheden henledes på de sociale 
problemer, der opstår for besætningen på skibe, der 
tilbageholdes, og skibe, der ikke opfylder de interna­
tionale normer, men får tilladelse til at forlade en 
havn for at sejle til en anden, hvor der findes et værft, 
som kan foretage det nødvendige reparations­
arbejde. 
3.4. Inspektionsmidler 
3.4.1. Udvalget understreger, at direktivforslaget 
kun kan anvendes korrekt, hvis der stilles øgede mid­
ler til rådighed for de administrative organer i med­
lemsstaterne, der udfører kontrol og inspektion. 
3.5. Sanktioner (artikel 9) 
3.5.1. Udvalget finder, at artikel 9 i sin nuværende 
udformning kan give anledning til store forskelle 
mellem de forskellige medlemsstaters sanktioner 
mod skibe, der ikke overholder de internationale 
normer. 
3.5.2. Alene for at hindre, at der opstår »tilflugts-
havne« i EF, finder det en harmonisering højst 
ønskelig. 
3.5.3. Desuden bør gentagne overtrædelser straffes 
strengere. 
3.6. Anvendelse af klassifikationsselskaber (arti­
kel 10) 
3.6.1. Udvalget er modstander af artikel 10, stk. 2, 
der overlader det til klassifikationsselskaberne efter 
aftale med medlemsstaterne at 
— påtage sig tilsynsopgaver i havnene som agenter 
for medlemsstaten; 
— handle på medlemsstatens vegne i dennes egen­
skab af registreringsstat for at fritage regeringens 
inspektører for tilsynsopgaverne. 
3.6.2. Den nuværende formulering af artikel 10, 
stk. 2 bør således ændres ud fra følgende kriterier: 
— medlemsstaterne er direkte ansvarlige for direkti­
vets anvendelse inden for deres territorium; — medlemsstaterne træffer de fornødne forholds­
regler for at gennemføre en videst mulig systema­
tisk kontrol med den korrekte anvendelse af de 
internationale sikkerhedsnormer ombord på de 
skibe, som anløber deres havne, uanset, under 
hvilket flag de er registreret, og uanset, om deres 
oprindelsesland har underskrevet eller ratificeret 
de internationale konventioner eller ej; 
— da ansvar for denne kontrol falder i offentligretlig 
regie, sørger Kommissionen for, at medlemssta­
terne træffer de herfor nødvendige foranstaltnin­
ger i overensstemmelse med gældende lovgivning 
og administrativ praksis inden for deres territori­
um; 
— medlemsstaterne bør træffe sådanne foranstalt­
ninger, at man ved hjælp af systematisk kontrol 
med tankskibes lastning og losning får mulighed 
for at afsløre strukturelle mangler ved skibene, 
som kan forårsage olieudslip i havnene. 
3.6.3. Desuden er det af hensyn til opfølgningen på 
direktivet betydningsfuldt, at medlemsstaterne hvert 
år informerer Kommissionen om de foranstaltnin­
ger, de træffer med henblik på direktivets gennemfø­
relse. Ydermere skal Fællesskabets ansvar klarlægges 
for at styrke havforureningsbekæmpelsen og kontrol­
len med anvendelsen af de internationale sikkerheds­
normer. 
3.6.4. Kommissionen bør for sit vedkommende in­
formere Europa-Parlamentet og Det økonomiske og 
sociale Udvalg om sine konklusioner vedrørende de 
trufne dispositioners effektivitet og de fremskridt, 
der konstateres med hensyn til forbedring af sikker­
hedsnormerne for skibe og den præventive bekæm­
pelse af forurening. 
3.7. Sociale problemer 
3.7.1. Udvalget har begrænset sig til de sociale pro­
blemer, der hænger sammen med skibenes sikkerhed 
og mener i denne forbindelse, at der bør udarbejdes 
et EF-instrument, som indeholder minimumsregler 
for anvendelsen af artikel 2, litra a), pkt. i) i konven­
tion nr. 147, der omhandler »sikkerhedsnormer, her­
under normer for besætningens kompetence, arbejds­
tidens længde og besætningens størrelse...«. 
3.7.2. Informationsberetningen til Parlamentet og 
Det økonomiske og sociale Udvalg, der omtaltes 
ovenfor, bør indeholde et »socialt afsnit« omhand­
lende spørgsmål vedrørende sikkerheden ombord i 
skibene. 
29. 6. 81 De Europæiske Fællesskabers Tidende Nr. C 159/17 
3.8. Anvendelse af direktivet i den nye medlems­
stat 
3.8.1. Udvalget er meget usikker på, i hvilket 
omfang direktivet kan anvendes i den nye medlems­
stat. 
3.8.2. Listen over forskellige landes overtrædelser 
af IMCOs normer belyser, at det er nødvendigt for 
Kommissionen og Ministerrådet at sikre sig, at denne 
stat rent faktisk er villig til at underkaste sig de euro­
pæiske regler på dette vigtige område. — antal besætningsmedlemmer, deres uddannelse 
og funktion, især antallet af besætningsmedlem­
mer med certifikat som fuldbefaren matros og 
diplom for anvendelse af redningsbåde; 
— antal personer, der har fulgt kurser i brandfore­
byggelse og -slukning; 
— kollektivt og personligt redningsudstyr; 
— maskiners, hjælpemotorers og de elektriske in­
stallationers tilstand. 
3.9. Bemærkninger til bilag 1 og 2 
3.9.1. Den i artikel 4, stk. 1 (bilag 1) omhandlede 
erklæring 
Udvalget foreslår, at der til den foreslåede liste føjes 
spørgsmål vedrørende: 
— datoen for sidste søsætning af redningsbådene; 
— datoen for sidste brandslukningsøvelse og en vur­
dering af dens effektivitet; 3.10. Listen over »rimelige grunde« (bilag 2) 
Udvalget foreslår at ændre bilag 2, litra a) til følgen­
de: 
»a) indberetning eller klage fra skibsføreren, lod­
sen, et forsikringsselskab, enhver person eller 
en faglig sammenslutning eller fagforening, 
der har legitim interesse i fartøjets sikkerhed, i 
forebyggelse af forurening fra skibet eller i 
besætningens sundhed.« 
Bruxelles, den 25. marts 1981. 
Tomas ROSEINGRAVE 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
1. Følgende ændringsforslag blev forkastet under debatten: 
Side 4 
Efter pkt. 3.1.3. indføjes et nyt punkt 3.1.4. med følgende ordlyd: 
»3.1.4. Udvalget mener, at man endvidere må være opmærksomme på den situation, som er 
opstået med de to internationale konventioner om menneskelivs sikkerhed på havet (Solas-
konventionerne) fra henholdsvis 1960 og 1974. 
Solas 1960 må således stadig betragtes som et eksisterende internationalt instrument med flere 
deltagende lande end Solas 1974. 
Skibe, som opfylder kravene i Solas 1960, kan ikke betragtes som substandard-skibe. 
Nr. C 159/18 De Europæiske Fællesskabers Tidende 29. 6. 81 
Det forekommer hverken rimeligt eller fornuftigt efter ikrafttrædelsen af Solas 1974 uden over­
gangsperiode at kræve total anvendelse af Solas 1974 i stedet for Solas 1960. 
Der bør fastsættes en bestemmelse herom.« 
Begrundelse 
Jævnfør ovenfor. 
Resultat af afstemningen 
Stemmer for: 34, stemmer imod: 60, undlod at stemme: 7. 
2. Følgende ændringsforslag blev forkastet under debatten: 
Side 6, pkt. 3.6.1. 
Pkt. 3.6.1. udgår. 
Begrundelse 
Klassifikationsselskaberne har bevist, at de udmærket er i stand til på de kompetente myndighe­
ders vegne at overvåge, at sikkerhedsforskrifterne overholdes i forbindelse med bygning og drift af 
skibe. 
Desuden er det med pkt. 3.6.3. sikret, at bestemmelserne kan håndhæves ens i hele Fællesska­
bet. 
Resultat af afstemningen 
Stemmer for: 35, stemmer imod: 58, undlod at stemme: 3. 
3. Følgende tekst i afdelingens udtalelse blev erstattet af et ændringsforslag, der blev vedtaget under 
debatten: 
Side 7, pkt. 3.6.2. 
1. led: »det sikres at«; 
2. led: »det sikres at«. 
Resultatet af afstemningen 
Stemmer for: 43, stemmer imod: 50, undlod at stemme: 6.